બોરસદ તાલુકાના બનેજડા ગામમાં તળાવ ઉપર રહેતા સુરેશભાઈ ભાઈલાલભાઈ રાવળે તેમની નજીકમાં રહેતા પિતરાઈ ભાઈ અકો ઉર્ફે ભરત શનાભાઈ રાવળને ૧ હજાર રૂપિયા ઉછીના આપ્યા હતા જે પૈસાની સુરેશભાઈને જરૂર પડતાં તેઓ અકો ઉર્ફે ભરત પાસે ઉછીના આપેલા રૂપીયા પરત લેવા જતા અકો ઉર્ફે ભરતે આપવાની ના પાડી બોલાચાલી કરી હતી ત્યારબાદ સુરેશભાઈ પોતાના ઘરે પરત ચાલ્યા જતા ભરત સહિત ચાર જણાંએ સુરેશભાઈના ઘરે આવી ગાળો બોલતા સુરેશભાઈ ગભરાઈને ઘરની પાછળના બારણેથી નીકળવા જતા હતા ત્યારે અકો ઉર્ફે ભરતે સુરેશભાઈને પકડી લઈ લાકડી મારી ઈજાઓ પહોંચાડી હતી જ્યારે બુધાભાઈ,મીનાબેન તેમજ શારદાબેને ગડદાપાટુનો મારમારી જાનથી મારી નાખવાની ધમકીઓ આપી હતી.